**Battlefield 2042** on EA Digital Illusions CE:n kehittämä ensimmäisen persoonan ammuntapeli, joka on *Battlefield*-pelisarjan kuudestoista osa. Peli julkaistiin Microsoft Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle 19. marraskuuta 2021.

Tarina
------

*Battlefield 2042* esittelee kahden viimeisen suurvallan, Venäjän ja Yhdysvaltojen taistelua viimeisistä luonnonvaroista. Vuosikymmeniä kestänyt romahtavien talouksien, merenpinnan nousun ja liittoutumien hajoamisen aiheuttama tuho (mukaan lukien Euroopan unionin hajoaminen Saksan konkurssin ja sitä seuranneiden "No-Pats" -pakolaisten vuoksi) saavuttavat huippunsa vuonna 2040, kun Kesslerin syndrooma alkaa toteutua. 70 % kiertävistä satelliiteista törmää maahan, jonka seurauksena pysyvä maailmanlaajuinen sähkökatkos nostaa jännitteet huippuunsa Yhdysvaltojen ja Venäjän välillä ja sota syttyy vuoteen 2042 mennessä.

Pelaaminen
----------

Pelissä ei ole yksinpelikampanjaa eikä battle royale -pelimuotoa vaan keskittyy moninpeliin ja sen tarinaan. Windowsin, PlayStation 5:n ja Xbox Series X/S:n pelimuodot tukevat 128 pelaajaa, kun taas PS4 ja Xbox One tukevat 64 pelaajaa. Peli sisältää muun muassa päivitetyt Conquest- ja Breakthrough-pelimuodot ja uuden Hazard Zone -pelimuodon.

Pelissä on neljä perushahmoluokkaa ja Specialist -hahmoluokka, joilla on uniikki erikoisväline ja kyky. Aseet, varusteet ja ajoneuvot ovat kustomoitavia.

Pelissä on hajoavat ympäristöt ja muuttuvia sääolosuhteita, kuten hiekkamyrskyjä ja tornadoja. Pelissä on ajoneuvoja, kuten tankit, taistelujetit ja helikopterit, ja niitä voi ottaa käyttöön jokaiselta syntymispisteeltä.

Peli tukee alustojen välistä ristiinpeluuta. Windows-, PlayStation 5- ja Xbox Series X/S -alustojen pelaajat voivat pelata keskenään, kun taas PlayStation 4:n ja Xbox Onen pelaajat voivat pelata yhdessä, mutta eivät muiden alustojen pelaajien kanssa.

Vastaanotto
-----------

Peli on saanut pelaajilta suurimmaksi osaksi negatiivisia arvosteluja, mutta kriitikot ovat suhtautuneet peliin positiivisemmin. Peliä on kritisoitu muun muassa yksinpelin, palvelinselaimen, hahmoluokkien ja tulostaulun puuttumisesta sekä pelimuotojen vähyydestä ja yleisestä sisällön puutteesta. EA:n mukaan peli ei vastannut myyntiodotuksia ja kertoi teknisten ongelmien johtuvan etätyöstä. Pelin pelaajamäärät romahtivat muutamassa viikossa, ja sarjan kaksi aikaisempaa osaa keräsivät enemmän pelaajia: kolme vuotta aikaisemmin julkaistulla *Battlefield V:llä* oli kesällä 2022 keskimäärin yli viisinkertaisesti enemmän pelaajia Steamissa.

Lähteet
-------

1. ↑  Goslin, Austen: Battlefield 2042 delayed to November *Polygon*. Viitattu 19.9.2021. (englanniksi)
2. 1 2 3  Mesiä, Markus, Hood, Vic: Battlefield 2042: julkaisupäivä, trailerit, moninpelitilat, kentät ja uutiset *TechRadar*. Viitattu 15.6.2021.
3. ↑  Valentine, Rebekah: Battlefield 2042 Won't Include a Campaign or a Battle Royale Mode *IGN*. Viitattu 15.6.2021. (englanniksi)
4. 1 2  Arvekari, Ville: Battlefield 2042 teki esiinmarssinsa trailerin kera – futuristinen sota käynnistyy loppuvuodesta *Pelaaja*. Viitattu 15.6.2021.
5. ↑  Philips, Tom: Battlefield 2042 PC and console cross-play detailed *Eurogamer*. Viitattu 10.10.2021. (englanniksi)
6. ↑  Battlefield 2042 Has More Than 33,000 Negative Reviews On Steam *GameSpot*. Viitattu 24.12.2021. (englanniksi)
7. ↑  Battlefield 2042 *Metacritic*. Viitattu 24.12.2021. (englanniksi)
8. ↑  Erik Kain: ‘Battlefield 2042’ Is A Total Disaster And Gamers Are Not Happy *Forbes*. Viitattu 24.12.2021. (englanniksi)
9. ↑  A Depressing List of Battlefield 2042's Missing Features *ScreenRant*.  22.11.2021. Viitattu 24.12.2021. (englanniksi)
10. ↑  Valentine, Rebekah: EA Says Battlefield 2042 'Did Not Meet Expectations' *ign.com*. Viitattu 11.7.2022. (englanniksi)
11. ↑  Hartikainen, Nico: Flopannut mega­peli sai yli 400 korjausta – "kuollutta potilasta" teko­hengitetään, jotta rahoja ei tarvitse palauttaa *Ilta-Sanomat*.  20.4.2022. Viitattu 24.8.2022.

Aiheesta muualla
----------------

* Virallinen sivusto (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Battlefield* |
| --- |
|  |
| Pääsarja | 
* *1942*
* *Battlefield 2*
* *Battlefield 3*
* *Battlefield 4*
* *Battlefield 1*
* *Battlefield V*
* *Battlefield 2042*

 |
|  |
| Spin-offit | 
* *Vietnam*
* *2142*
* *1943*
* *Hardline*

 |
|  |
| *Bad Company* -sarja | 
* *Bad Company*
* *Bad Company 2*

 |
|  |
| Ilmaispelit | 
* *Heroes*
* *Online*
* *Play4Free*

 |

 |